**Laisvės gynėjų dienos renginiai Kaune**

**Sausio 2 - 31 d.**

Laisvės gynėjo Tito Masiulio fotografijų paroda „Laisvės ir kalnų šauksmas“ Kauno Vinco Kudirkos viešosios bibliotekos Girstupio padalinyje (Kovo 11-osios g. 24). Sausio 13-ajai skirtoje parodoje eksponuojamos nuotraukos iš Tito Masiulio mamos Vitalijos archyvo. Titas Masiulis žuvo 1991 m. sausio 13-osios naktį Vilniuje prie televizijos bokšto gindamas Lietuvos laisvę ir nepriklausomybę.

**Sausio 12 d.**

**Laisvės gynėjų - Tito Masiulio ir Juozo Vaidoto kapų lankymas Petrašiūnų ir Romainių kapinėse.**

**17–21 val. Akcija prie aukurų „Kartu!“** Vytauto Didžiojo karo muziejaus sodelyje. Take nuo „Laisvės“ statulos iki Amžinosios ugnies (Nežinomo kareivio kapo) suliepsnos 14 aukurų. Skambės patriotinės eilės ir muzika.

**18 val. Renginys „Laisvės liepsna“** Vytauto Didžiojo karo muziejaus Karo technikos ekspozicijoje (Kauno tvirtovės VI forte, K. Baršausko g. 101). Renginio metu iškilmingai pasižadės Lietuvos šaulių sąjungos Vytauto Didžiojo 2-osios rinktinės jaunieji šauliai, prisieks šauliai, skambės folkloro ansamblio „Žaisa“ atliekamos patriotinės dainos.

**Sausio 13 d.**

**8 val. Pilietinė akcija „Atmintis gyva, nes liudija“.** Visi kartu, visoje Lietuvoje dešimčiai minučių languose uždekime vienybės ir atminimo žvakutes.

**10 val. Šv. Mišios Šv. arkangelo Mykolo (Įgulos) bažnyčioje.**

**12 val. Kariliono muzikos koncertas. Gėlių padėjimo ceremonija** Vytauto Didžiojo karo muziejaus sodelyje. Karilionu gros Austėja Staniunaitytė-Proietta. Dalyvaus Generolo Povilo Plechavičiaus kadetų licėjaus kadetai.

**Laisvės gynėjų dienai skirtas renginys Kauno IX forto memorialiniame komplekse** (Žemaičių pl. 71, Kaunas). Nuo 15 val. akcija LAISVĖS ŠVIESAI – apkasų žvakių Ukrainos kariams dirbtuvės, išankstinė registracija - el. paštu muziejus@9fortomuziejus.lt. 16 val. ATMINIMO LAUŽO uždegimas.